Komission asetus (EY) N:o 2186/2003, annettu 15 päivänä joulukuuta 2003, puuvillan, josta siemeniä ei ole poistettu, tuotannon uudelleen arvioidun määrän määrittämisestä markkinointivuodeksi 2003/2004 ja siitä johtuvan kohdehinnan uuden väliaikaisen alennuksen määrittämisestä



Virallinen lehti nro L 327 , 16/12/2003 s. 0014 - 0014



Komission asetus (EY) N:o 2186/2003, annettu 15 päivänä joulukuuta 2003, puuvillan, josta siemeniä ei ole poistettu, tuotannon uudelleen arvioidun määrän määrittämisestä markkinointivuodeksi 2003/2004 ja siitä johtuvan kohdehinnan uuden väliaikaisen alennuksen määrittämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Kreikan liittymisasiakirjan ja erityisesti puuvillaa koskevan pöytäkirjan nro 4(1), ottaa huomioon puuvillan tuotantotuesta 22 päivänä toukokuuta 2001 annetun neuvoston asetuksen (EY) N:o 1051/2001(2) ja erityisesti sen 19 artiklan 2 kohdan toisen luetelmakohdan, sekä katsoo seuraavaa: (1) Puuvillan tukijärjestelmän soveltamista koskevista yksityiskohtaisista säännöistä 2 päivänä elokuuta 2001 annetun komission asetuksen (EY) N:o 1591/2001(3) 16 artiklan 2 kohdassa säädetään, että puuvillan, josta ei ole poistettu siemeniä, asetuksen (EY) N:o 1051/2001 14 artiklan 3 kohdan toisessa alakohdassa tarkoitettu tuotannon uudelleenarviointi ja tästä johtuva kohdehinnan uusi väliaikainen alennus on määritettävä ennen kyseessä olevan markkinointivuoden 1 päivää joulukuuta. (2) Asetuksen (EY) N:o 1051/2001 19 artiklan 2 kohdassa säädetään, että uudelleenarviointia vahvistettaessa on otettava huomioon sadonkorjuun edistyminen. Uudelleen arvioitu määrä olisi näin ollen vahvistettava käytettävissä olevien markkinointivuotta 2003/2004 koskevien tietojen perusteella. (3) Asetuksen (EY) N:o 1051/2001 14 artiklan 3 kohdan toisessa alakohdassa säädetään, että markkinointivuoden alkua seuraavasta joulukuun 16 päivästä alkaen ennakkomaksun määrä määritellään tuotannon uudelleenarvioinnin perusteella, jota on korotettu vähintään 7,5 prosentilla. Ottaen markkinointivuonna 2003/2004 huomioon valvontaan asetettujen määrien viimeisin tilanne, josta jäsenvaltiot ovat ilmoittaneet asetuksen (EY) N:o 1591/2001 15 artiklan 4 kohdan c alakohdan i alakohdan mukaisesti, Kreikan osalta olisi turvavarana säilytettävä 9,5 prosentin korotus, Espanjan osalta 7,5 prosentin korotus ja Portugalin osalta 7,5 prosentin korotus. (4) Kohdehinnan uusi väliaikainen alennus on laskettava asetuksen (EY) N:o 1051/2001 7 artiklan mukaisesti, mutta tosiasiallinen tuotanto korvataan tuotannon korotetulla uudelleenarvioinnilla. (5) Tässä asetuksessa säädetyt toimenpiteet ovat luonnonkuitujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Puuvillan, josta siemeniä ei ole poistettu, tuotannon uudelleen arvioiduksi määräksi markkinointivuonna 2003/2004 vahvistetaan: >TAULUKON PAIKKA> 2. Kohdehinnan uusi väliaikainen alennus markkinointivuonna 2003/2004 vahvistetaan seuraavasti: >TAULUKON PAIKKA> 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 2003. Komission puolesta Franz Fischler Komission jäsen (1) Pöytäkirja sellaisena kuin se on viimeksi muutettuna neuvoston asetuksella (EY) N:o 1050/2001 (EYVL L 148, 1.6.2001, s. 1). (2) EYVL L 148, 1.6.2001, s. 3. (3) EYVL L 210, 3.8.2001, s. 10. Asetus sellaisena kuin se on muutettuna asetuksella (EY) N:o 1486/2002 (EYVL L 223, 20.8.2002, s. 3).